钦定古今图书集成/明伦汇编/闺媛典/第355卷 > 《合欢带》前人
## 钦定古今图书集成/明伦汇编/闺媛典/第355卷 > 《合欢带》前人

“身材儿、早是妖娆。算举措、实难描。”一个肌肤浑似玉，
更都来、占了千娇。妍歌艳舞，莺惭巧舌，柳妒纤腰。自
相逢，便觉韩娥价减，飞燕声销。桃花零落，溪水潺
湲，重寻仙径非遥。莫道千金酬一笑，便明珠、万斛须
邀。檀郎幸，有凌云词赋，掷果丰标。况当年，便好相携，
凤楼深处吹箫。